**Beszámoló** **a HÁROFIT Közhasznú Egyesület és a Szombathelyi Parkfenntartási és Temetkezési Kft. által végzett közfoglalkoztatásról**

**2015. március 16.**

**Előzmény**

A HÁROFIT Közhasznú Egyesület 2009 óta működik együtt sikeresen a Szombathely Megyei Jogú Város Önkormányzatával, valamint a Vas Megyei Munkaügyi Központtal a közfoglalkoztatás sikeres megvalósítása érdekében. Ennek keretében 2013 óta a Szombathelyi Parkfenntartási és Temetkezési Kft.-vel is folyamatos együttműködés alakult ki.

**2014. évi Közfoglalkoztatási program megvalósulása**

Szombathely Megyei Jogú Város Önkormányzata Közgyűlése a 2014. évben a közfoglalkoztatás hatékonyabb elősegítésére az Önkormányzat 2014. évi költségvetéséről szóló 5/2014. (III.5.) számú rendelete 10. számú mellékletében meghatározott „Szociális ágazat kiadásai- Foglalkoztatási és egyéb szociális feladatok, ifjúságvédelmi kiadások, közfoglalkoztatás” tételsor terhére, a 2014. évre támogatásként 14.000.000 Ft-ot, azaz tizennégymillió forintot biztosított a Szombathelyi Parkfenntartási és Temetkezési Kft. részére a Hátrányos Helyzetű Roma Fiatalokat Támogató Közhasznú Egyesülettel (HÁROFIT) történő együttműködésre.

A Közfoglalkoztatás megvalósítása a 2014-es évben 4 szakaszban történt, átlagosan 25-28 fő foglalkoztatásával. Az együttműködés során az ellátandó önkormányzati zöldfelület fenntartási feladatok végzésében, közfoglalkoztatottak alkalmazásával 2014. május 1.-től 2014. december 31.-ig a HÁROFIT Egyesület az alábbi feladatok ellátásában közreműködött:

- ároktisztítás

- bozótirtás, aljnövényzet tisztítása

- lomb összegyűjtése

- fűnyírás

- ültetés előkészítés

- növényültetés

- tereprendezés

- szemétszedés

A dolgozók napi 8 órában végezték a feladataikat az egész város területén. A dolgozók feladataikat 1-3 csoportra osztva látták el. A csoportok munkáját folyamatosan 2 munkavezető ellenőrizte. A tevékenységek ellátása a Szombathelyi Parkfenntartási és Temetkezési Kft. állandó szakmai irányítása alatt történt.

Az erre vonatkozó havi teljesítésigazolásokat a beszámolóhoz mellékeltük (1. sz. melléklet).

**Költségvetés, Pénzügyi elszámolás**

Szombathely Megyei Jogú Város Önkormányzata által a 61333-3/2014. számú támogatási szerződésben biztosított forrást a támogatásra. Az Önkormányzat a támogatást a megállapodás aláírását követően, két egyenlő részletben (2014. május és 2014. július hónapban) utalta a Támogatott által megadott 12094507-01252765-00100009 számú számlaszámra.

A kapott támogatási összeg, vállalkozói szerződés keretében havi rendszerességgel a felsorolt feladatok közfoglalkoztatás keretében történő ellátására a HÁROFIT Közhasznú Egyesület részére került további kifizetésre.

A megkötött vállalkozói szerződésben foglaltak alapján a vállalkozó csak a megrendelő által a teljesítési igazolásban szereplő részletezés és elszámolás alapján volt jogosult számlát kiállítani, amelyet a megrendelő az átvételét követő 30 napon belül fizetett meg a számlán feltüntetett bankszámlára való átutalással.

A megrendelő a szerződésben kikötötte, hogy amennyiben a vállalkozó nem szerződésszerűen teljesít, vagy az általa nyújtott szolgáltatás, illetve annak részei időjárási vagy egyéb körülmények miatt nem végezhetők el, a teljesítési igazolás során egyoldalú, szakmai indokolással ellátott döntése alapján levonást eszközölhet a számlából, de legfeljebb a havi díj 35% erejéig. Ezzel biztosítva volt a szakmai és pénzügyi kontroll a megrendelő részéről a munkavégzés teljes időtartama alatt.

A megrendelő visszatartási joga a támogatási időszak alatt nem került érvényesítésre, mert a végzett munka minősége mindig kielégítő volt a megrendelő részére.

A kifizetett számlák másolatát a 2.sz. melléklet tartalmazza.

**Összegzés**

Összességében elmondható, hogy a közfoglalkoztatásba bevont dolgozók lelkiismeretesen végezték el a rájuk bízott feladatokat, szorgalmasak és büszkék voltak arra, hogy városunk tisztaságáért és környezetük szépítésén dolgozhatnak

A Szombathelyi Parkfenntartási és Temetkezési Kft. a foglalkoztatás teljes időszaka alatt meg volt elégedve a végzett munkákkal és amennyiben lehetővé válik, továbbra is igényt tart a további együttműködésre. Az együttműködő partnerek között kialakult jó kapcsolat garancia lehet a program sikeres folytatására.

Szombathely, 2015. március 16.

**……………………………………………… ……………………………………………**

Forgács Károlyné Kiss Dávid

elnök ügyvezető

 HÁROFIT Közhasznú Egyesület Szombathelyi Parkfenntartási és Temetkezési Kft.

**1.sz. Melléklet**

**Teljesítésigazolások**

**2.sz. Melléklet:**

**Számlaösszesítő:**

|  |  |  |  |  |  |  |
| --- | --- | --- | --- | --- | --- | --- |
| **Partner** | **Bankszámlaszám** | **Számla száma** | **Teljesítés időpontja** | **Számla kelte** | **Összeg** | **Fizetési határidő** |
| Hárofit Khe. | 72700260-30223565 | 7338651 | 2014.05.19 | 2014.05.19 | 6 000 000 Ft | 2014.06.19 |
| Hárofit Khe. | 72700260-30223565 | 7338652 | 2014.06.02 | 2014.06.02 | 1 000 000 Ft | 2014.07.02 |
| Hárofit Khe. | 72700260-30223565 | 7338661 | 2014.06.30 | 2014.07.03 | 1 000 000 Ft | 2014.08.03 |
| Hárofit Khe. | 72700260-30223565 | 7338681 | 2014.07.31 | 2014.08.04 | 1 000 000 Ft | 2014.09.04 |
| Hárofit Khe. | 72700260-30223565 | 7338683 | 2014.08.31 | 2014.09.01 | 1 000 000 Ft | 2014.10.01 |
| Hárofit Khe. | 72700260-30223565 | 7338695 | 2014.09.30 | 2014.10.06 | 1 000 000 Ft | 2014.11.06 |
| Hárofit Khe. | 72700260-30223565 | 7338698 | 2014.10.31 | 2014.10.31 | 1 000 000 Ft | 2014.11.30 |
| Hárofit Khe. | 72700260-30223565 | 3800803 | 2014.11.30 | 2014.12.01 | 1 000 000 Ft | 2015.01.01 |
| Hárofit Khe. | 72700260-30223565 | 3800806 | 2014.12.31 | 2015.01.05 | 1 000 000 Ft | 2015.02.05 |